Roterdamas Erasms

Roterdamas Erasms (dzimis 1466. vai , miris ), pazīstams arī kā Dezidērijs Erasms () bija ietekmīgs renesanses laika Nīderlandes humānists un teologs.

Dzimis Roterdamā, domājams ārlaulībā, tomēr vecāki par viņu rūpējušies. Pusaudža gados kļuva par bāreni. 20 gadu vecumā iestājās klosterī, pēc tam izstājās no tā. Studēja teoloģiju Sorbonnā. Vēlāk studēja Kembridžas Universitātē, kur satuvinājās ar tā laika ietekmīgākajiem angļu domātājiem. 

1516. gadā Roterdamas Erasms publicēja Novum Instrumentum omne - paša no dažādām versijām savāktu, divvalodīgu (latīņu un grieķu valodā) Jaunās Derības versiju. Šī manuskripta otro (1519. gada) izdevumu izmantoja Mārtiņš Luters, veicot Bībeles tulkojumu vāciski, bet trešo (1522. gada) izdevumu Džons Tindeils izmantoja Jaunās Derības angļu versijai. 

Ilgi dzīvoja un strādāja Bāzelē. Roterdamas Erasms kritizēja katoļu baznīcu un aicināja to reformēt. Dzīvodams reformācijas laikā, un, pēc kontrreformācijas teorētiķu domām būdams viens no reformācijas aizsācējiem, viņš tomēr nekad nenovērsās no katolisma un kritizēja protestantu uzskatus par iepriekšnolemtību, tāpēc Mārtiņš Luters viņu nosauca par "čūsku", "meli" un "Sātana muti". Arī pāvests Pāvils IV 1559. gadā iekļāva visus Erasma darbus Aizliegto grāmatu reģistrā (Index Librorum Prohibitorum).

1509. gadā Erasms sarakstīja savu mūsdienās populārāko darbu - "Muļķības slavinājums", kas latviski izdots 1959. gadā (atkārtotā izdevumā - 1985. gadā) dzejnieka Kārļa Eliasa tulkojumā.

 Skatīt arī 
 Erasmus+

 Ārējās saites 

 Roterdamas Erasms "Muļķības slavinājums" 
 LIIS kultūras vēstures materiāli par renesansi
 Roterdamas Erasma darbi Project Gutenberg
 Erasmus Center for Early Modern Studies  , 
 Roterdamas Erasma muzejs Anderlehtā  , , , , , 
 Roterdamas Erasms Stanford Encyclopedia of Philosophy  

Kategorija:1460. gados dzimušie
Kategorija:1536. gadā mirušie
Kategorija:Nīderlandiešu filozofi
Kategorija:Nīderlandes teologi
Kategorija:Romas katoļu teologi
Kategorija:Kristiešu filozofi
Kategorija:Renesanses filozofi
Kategorija:Augustīnieši
Kategorija:Humānisti
Kategorija:Reformācija
Kategorija:Pedagogi
Kategorija:Filologi
Kategorija:Oratori
Kategorija:Latīņu valodā rakstošie
Kategorija:Dienvidholandē dzimušie